Gorka Sorarrain

Gorka Sorarrain Agirrezabala (Tolosa, 1996ko maiatzaren 21a) gipuzkoar txirrindularia da. 2023ko uztailetik profesionala Caja Rural-Seguros RGA taldean.

 Kirol ibilbidea 
Ingeniari elektronikoa lanbidez, hogeita hiru urte bete arte saskibaloian ibili zen. COVID-19 pandemiak eragindako konfinamenduarekin batera, etxean hasi zen txirrindula estatiko batean entrenatzen eta horren ostean zikloturistentzako probetan parte hartzen.Gorka Sorarrain disfruta del único año que podrá competir en Euskal HerriaDel basket al Top 5 de España siendo ciclista a media jornada: "Algunos me decían, ¿pero tú de dónde has salido?" 

Lagun batek animaturik, 2022an parte hartu zuen bere lehen lasterketa ofizialetan, dagoeneko hogeita bost urte zituelarik. Urte horretako apirilean, Baqué taldean hasi zen.Gorka Sorarrain: «Egun bateko lasterketetan nola ibil naitekeen ikusi nahi dut aurten» Euskal Herriko zirkuituan bi garaipen eta zenbait ohorezko postu lortu zuen.

Adina zela eta, 2023tik aurrera ez zuen Euskal zirkuituko lasterketetan parte hartzerik izango (26 urtez azpikoentzako baita), beraz profesionaletara pasatzea zuen irtenbide bakarra. Angolako BAI-Sicasal-Petro de Luanda taldeak fitxatu zuen, kontratu erdi-profesional batekin, ingeniari lana eta txirrindularitza uztartuz. Ekainean Espainiako errepideko txapelketan bosgarren sailkatu ondoren Caja Rural-Seguros RGA taldearekin kontratu profesionala sinatu zuen.Gorka Sorarrain Caja Rural-Seguros RGA taldean arituko da

 Palmaresa 
2022
 San Gregorio Saria
 San Bartolome Sari Nagusia
 3. Altsasuko Sarian
2023
 5. Espainiako errepideko txirrindularitza txapelketan
2025
 10. Getxoko Zirkuituan

Taldeak
 Cafés Baqué - (2022)
 BAI-Sicasal-Petro de Luanda - (2023, 07/30 arte)
 Caja Rural-Seguros RGA - (2023, 07/31tik aurrera)

 Erreferentziak 

 Kanpo estekak 

 Gorka Sorarrain - FirstCycling.com

Kategoria:Tolosarrak
Kategoria:Gipuzkoako txirrindulariak